钦定古今图书集成/方舆汇编/职方典/第1452卷 > 泗城府古迹考 府志
## 钦定古今图书集成/方舆汇编/职方典/第1452卷 > 泗城府古迹考 府志

本府

罗博关　在州境。明置巡检司于此。

丰乐桥　在州治南

果化州，《古迹》无考。

恩城州古迹无考

田州

田州旧城　在州城东四十里，遗址尚存。宋陶弼《宿田州》诗：“路下牂柯水石间，三分才过二分山。年光欲尽家犹远，岚气虽疏鬓已斑。宾从笑谈讥独进，儿曹音信喜生还。南风一夜吹乡梦，数刻飞过五岭关。”

买马市　在州境。宋绍兴间，设横山寨买马市于此。

嘉乐亭　在州城西二十里。明正统十三年，知府岑绍建，为游观之所。

钟鼓楼　在州治西，建自明嘉靖初年。上有神钟一口，声闻数十里。因明末富州兵劫钟鼓，楼毁无存。

广济桥　：在州城东一十里。

保合桥　在上林县治北。

观音寺　在州城东，明洪武中建。

报恩寺　在观音寺前，明正统间建。

元天观　有二：一在州城东，明洪武中建；一在上林县治东，元至正间建。

归顺州

苍崖仙迹　在州城东隅。田间一山卓起如笋，高至不可仰视。相传古有仙游其上，足迹宛然。土人偶登其巅者，云“见柑树结实可食，不可怀归。” 下有岩洞，岁春士女游乐其间，抛球为戏。江眠狮子　在州南二里。一山横卧江心，形如狮子。二水分流其傍，为一州锁水之胜。

伏石鸣牛　在州西十里。一石高数尺，中空一窍，行人以口吹之，声如牛鸣，响振山谷。

《山集》：凤凰　：在州城后北隅一小山，竹木森茂，山顶有石，峨如凤冠，故名。百鸟常宿丛林，惟鹰、鹞二种不来栖止。

天泉漱玉　在州南三十里。峭壁百馀丈，古刻“天泉漱玉” 四字于其上，下有小泉，流入莲塘。《紫壁樵歌　》：在旧州城前二里。山势亘绵，秀色如紫。傍有石刻联云：“长笑一声，鱼龙惊破胆；目穷千里，神鬼尽消魂。” 不知何时何所人题也。《虎寨腾烟　》：在州城西十里。突兀一山，峭壁环其三面，下有潴水，深数十丈，流分三派，各长一二里。中有鲤，大至百觔者。相传下伏蛟龙，水发则流沙漂石，淹没民舍田禾，必用铜钟铁屑以镇之。

龙潭《垂荫　》在州城北一里。水由山下石穴涌出，虽霪雨亢旸，水不甚涨，亦不骤涸，长流成川。绕城而南，多产鲤鱼。潭上茂林浓荫，可以垂钓，好事者每携琴樽游玩其间。

灵泉跃鲤　在州西十五里。昔有幼女，田间拾一鹅卵归附家，鹅抱之得雏，女每出，字之“田沟。” 一日鹅长，搅其沟为潭，深数十馀丈，阔数倍之。

鹅入水不出，水清如碧，溯流成川，上有小山，林木蓊蔚，尽有幽致。土人刻石鹅其上，以为祖泉。递年上巳之先一日，土官亲浴石鹅祀之。大集目民临流歌饮，鼓吹大作。群鱼浮游水面，凝听乐声。举网捕之，一无所得。穷极心力，止得一二尾。土民分队斗争，有折伤不问之例。

《星汉流珠　》下。路傍悬崖高百丈，山巅有水，循崖漰湃而下。远望似白练天际下垂，即之水沫散飞如雨，乃知其为瀑布也。行人至此，停观纳凉，徘徊难去。

向武州

向武州旧城　在州城西北五里。元筑，后迁于岊捧村，故址尚存。

武林县　在州城东一十里。元建。明永乐初，省入冨劳县。冨劳县　，在州城北三十里，元置。明洪武间，没于彝獠。三十五年，复置。寻并入向武州。

废向武千户所　明洪武中置，正统中徙贵县。观音寺　在故冨劳县北五里，明洪武二十八年建。

元天观　在武城山顶，明洪武中建。

“都康州《古迹》” 无考。

龙州

龙州旧城　，在州城东北一百里。元初筑，大德间，迁于龙江，故址尚存。

《仙岩夜月　》在州东门外里许。田中有一石突屹而起，中开岩窟，清幽寂静，若遇明月临照，尤觉爽逸，故名。凡骚人逸士，无不亲履焉。

紫霞洞　在州南三十里邓桐村旁。石山之腰有岩，高二丈许，阔几二丈。岩内壁石，击之铿然如钟磬声。举目一望，前山叠翠，波影涵光，大江之水环绕从山下而过。

江州古迹无考